Bamford először az ír U18-as válogatottban lépett pályára, mivel egyik nagyapja Írországban született. 2012. február 28-án, Csehország ellen debütált az angol U19-es válogatottban, ahol rögtön gólt is szerzett. 2013. november 19-én bemutatkozhatott az U21-es angol válogatottban is, San Marino ellen. Bekerült a 2015-ös U21-es Eb-re készülő válogatott előzetes keretébe is, de a tornán nem vehetett részt egy sérülés miatt.